ส่วนใญ่ปวดหัวตั้งแต่บริเวณกลางหัว ทั้งน้าาก มีหัวฝั่งซ้ายบ้างเล็กน้อยใน 9 วันที่ผ่านมาปวดมา 8 วันแล้วค่ะ โดยปวดวันพฤหัส อาทิตย์ จันทร์ อังคาร พุธ พฤหัส ศุกร์ เสาร์และเวลาปวดก็เวลาใกล้เคียงกันทุกวันเลยค่ะ คือตอนประมาณ 11.30-13.00 กว่าๆเคยมีปวดหูซ้ายมากครั้งนึงค่ะ แต่ไม่มีไข้ และหูไม่ได้อักเสบด้วยทุกครั้งที่รู้สึกสึกปวดก็กินพารา 1 เม็ดมาตลอดอยากทราบว่า1. พอระบุได้ไหมคะว่าเป็นปวดไมเกรนหรือว่าปวดจากอย่างอื่น2. ถ้าเป็นไมเกรน พอระบุได้ไหมคะว่าจากลักษณะนี้สิ่งใดน่าจะเป็นตัวกระตุ้น3. กินพาราไม่ควรติดกันเกินกี่วันหรอคะ ( ดิฉันกินมา 5 เม็ดในช่วง 7 วันแล้ว )4. มีวิธีแก้ไขไหมคะ นอกจากการกินยา เพราะเป็นมาระยะหนึ่งแล้ว
สวัสดีค่ะ อาการปวดศีรษะติดต่อกันมานาน 1 สัปดาห์ดังกล่าว อาจเป็นอาการปวดศีรษะจากความเครียด หรือ tension-type headache โดยจะปวดเหมือนมีเข็มขัดรัดรอบศีรษะ ตำแหน่งที่ปวดจะอยู่บริเวณท้ายทอย หน้าผาก และบริเวณขมับทั้ง 2 ข้างอาการปวดจะอยู่ได้หลายวัน มักจะพบร่วมกับอาการอ่อนเพลีย นอนไม่หลับ อาการปวดจะเป็นมากในช่วงบายถึงค่ำ ส่วนตอนเช้ามาอาการปวดจะเป็นน้อย การปวดแต่ละครั้งอาจปวดอยู่ได้นานตั้งแต่ 1 วัน จนถึง 1 สัปดาห์ อาการปวดจะถูกกระตุ้นเมื่อมีความเครียด วิตกกังวล ทำงานหนัก เรียนหนัก ใช้สายตามากไป อดนอน เป็นต้นส่วนอาการปวดศีรษะไมเกรน ส่วนใหญ่มักจะปวดข้างเดียว มักปวดบริเวณขมับ รอบดวงตา และอาจลามไปด้านหลังของศีรษะ อาการปวดเป็นแบบตุ๊บๆ โดยส่วนใหญ่จะปวดต่อเนื่องนาน 1-3 วันแล้วหายไป ขณะปวดอาจมีอาการอื่นๆ ร่วม เช่น คลื่นไส้ อาเจียน เบื่ออาหาร มึนหัว เป็นต้น บางรายจะมีอาการนำมาก่อนปวดศีรษะ เช่นเห็นแสงสว่างลักษณะซิกแซก เป็นต้น ปัจจัยที่กระตุ้นให้ไมเกรนกำเริบ เช่น ความเครียด การนอนหลับมากไปหรือน้อยมาก การเจอแสงจ้ามากไป ช่วงมีประจำเดือน อาหารบางอย่าง เช่น ช็อกโกแลต เนย ชา กาแฟ เป็นต้น1. ดังนั้นอาการปวดศีรษะที่เป็นอยู่ น่าจะเป็นอาการปวดศีรษะชนิดtension-type headacheมากกว่าปวดศรีษะไมเกรน2. ปัจจัยที่กระตุ้นให้ปวดศีรษะดังกล่าวไป3. ยาพาราเซตามอล ไม่ควรทานต่อเนื่องติดต่อกันเกิน 5 วัน แต่หากไม่ได้ทานอย่างต่อเนื่อง คือไม่ได้ทานทุก 4-6 ชั่วโมง ต่อเนื่องติดต่อกัน โดยทานเพียงวันละครั้ง หรือวันเว้นวัน ก็สามารถทานได้ดังที่ทำอยู่ค่ะ4. การบรรเทาอาการปวดศีรษะนอกจากการใช้ยาแล้ว ควรพยายามหลีกเลี่ยงปัจจัยที่เป็นเหตุกระตุ้นต่างๆ ซึ่งรวมถึงการนอนหลับพักผ่อนให้เพียงพอ การผ่อนคลายความเครียดจากการทำงาน นอกจากนี้อาจใช้การแพทย์ทางเลือกอื่นๆ การนวดผ่อนคลาย การฝังเข็ม การทำสามาธิ เป็นต้นแต่หากอาการปวดศีรษะเป็นมากขึ้นเรื่อยๆ หรือมีอาการอื่นร่วม เช่น มีไข้ อาเจียน ชาตามแขนขา เป็นต้น ควรไปพบแพทย์โดยเร็วค่ะขอให้หายจากอาการไวไวนะคะ